internet vaartha 496 Views
స్వల్ప నష్టాలతో ముగిసిన మార్కెట్లు
ముంబై : మార్కెట్లు అమెరికా ఉపాధి గణాంకాల ఆధారంగా ట్రేడింగ్‌ పూర్తిచేసుకున్నా యి. ఉపాధి గణాంకాలు పెరిగిన పక్షంలో అమెరికా ఫెడ్‌రిజర్వు వడ్డీరేట్లను పెంచే అవకాశం ఉందన్న అంచనాల ఆధారంగా బిఎస్‌ఇ సెన్సెక్స్‌, నిఫ్టీలు నడిచాయి. సెన్సెక్స్‌ 45 పాయింట్లు దిగువన 28,061 పాయింట్లవద్ద ట్రేడింగ్‌ ముగిస్తే నిఫ్టీ 50 సూచి 12 పాయింట్ల దిగువన 8698 పాయింట్ల వద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలునిలకడగా ముగిసాయి. మార్కెట్ల పరంగా 1386 కంపెనీలు లాభా ల్లో నడిస్తే 1388 కంపెనీలు నష్టాలు చవి చూసాయి. ఐటి ఎగుమతి సంస్థలు టిసిఎస్‌, విప్రో, ఇన్ఫోసిస్‌ వంటివి 0.5శాతం దిగజారాయి. సెప్టెంబరునెల అమెరికా ఉపాధి గణాంకాల ఆధారంగా వీటి లావాదేవీలు జరిగాయి. ఇత రత్రా చూస్తే హెచ్‌డిఎఫ్‌సి, ఏసియన్‌పెయింట్స్‌, ఐసిఐసిఐ బ్యాంకు, ఎల్‌అండ్‌టి సంస్థలు నష్టాల్లో ముగిసాయి. ఆటోరంగ షేర్లు కూడా మిశ్రమంగా ఉన్నాయి. మారుతిసుజుకి, హీరోమోటోకార్ప్‌ 0.5 శాతం చొప్పున దిగజారితే బజాజ్‌ఆటో 2శాతం లాభ పడింది. టాటామోటార్స్‌ 2.5శాతం పెరిగింది. జెఎల్‌ఆర్‌ విక్రయాలు 28శాతం పెరగడంతో షేరు కూడా పెరిగాయి. టాటాస్టీల్‌ నాలుగు శాతం పెరిగింది. కంపెనీ ఉత్పత్తి 17శాతం పెరిగి 3.12 మిలియన్‌ టన్నులకు చేరింది. స్పెక్ట్రమ్‌ వేలం తర్వాత టెలికాం షేర్లు క్రియాశీలకంగా మారాయి. ఎయిర్‌టెల్‌ 173.8 ఎంహెచ్‌జడ్‌ స్పెక్ట్రమ్‌ కొనుగోలు చేస్తే ఐడియా సెల్యులర్‌ 2100 ఎంహెచ్‌జడ్‌ బ్యాండ్‌ స్పెక్ట్రమ్‌ ముంబై సర్కిల్‌లో కొనుగోలుచేసిం ది. 349.2 స్పెక్ట్రమ్‌ కొనుగోలుచేసింది. ఇక భారతి ఎయిర్‌టెల్‌ ఒకటి శాతం, ఐడియా మందగమనంతోను ట్రేడింగ్‌ ముగించాయి. రిలయన్స్‌ ఇండస్ట్రీస్‌ స్వల్పంగా క్షీణించింది. జియో 22 సర్కిళ్లలో 269.2 ఎంహెచ్‌జడ్‌ స్పెక్ట్రమ్‌ కొనుగోలు చేసింది. కోటక్‌ మహీంద్ర బ్యాంకు 0.3శాతంగా ఉంది. బ్యాంకు తన బేస్‌రేట్‌ను 9.40శాతంగా నిర్ణయించింది. కెనరా బ్యాంకు 0.5శాతంపెరిగింది. బేస్‌రేట్‌ను ఐదుబేసిస్‌ పాయింట్లు తగ్గించి 9.60శాతానికి చేర్చింది. లూపిన్‌ ఒకటిశాతం క్షీణించింది. ఫార్మా మేజర్‌ కంపెనీ మోనెసాల్‌ ఆర్‌ఎక్స్‌కు లైసెన్సింగ్‌ ఒప్పందం చేసుకుంది. చిన్నపిల్లల వైద్య చికిత్సల్లో ఎక్కువ వినియోగిస్తున్నది. ఇక సెయిల్‌ నాలుగు శాతం లాభపడింది. కంపెనీ 255 కోట్లు ఆధునీకరణకు వ్యయం చేస్తున్నట్లు వెల్లడించింది. ఇక కాగిత తయారీ కంపెనీల షేర్లు 20శాతం పెరిగాయి. జూలై, సెప్టెంబరు త్రైమాసికంలో రాబడులు పెరుగుతాయన్న అంచనాలున్నాయి. క్వాంటమ్‌ పేపర్స్‌, శేష సాయి పేపర్‌అండ్‌బోర్డ్స్‌, మాలు పేపర్‌మిల్స్‌, ఇమామి పేపర్‌మిల్స్‌ బిఎస్‌ఇలో ఎగువప్రాంతంలో నిలిచాయి. ఎన్‌ఆర్‌ అగర్వాల్‌ ఇండస్ట్రీస్‌ 9 శాతం పెరి గింది. కంపెనీ కార్పొరేట్‌ రుణపునర్‌వ్యవస్థీకరణనుంచి వైదొలిగిందని ప్రకటించింది. ఫీమ్‌ఇండస్ట్రీస్‌ రెండుశాతం పెరిగింది.జపాన్‌కుచెందిన ఏసియన్‌ ఇండస్ట్రీకో టయోటా త్సుసోకార్పొరేషన్‌కు ఉత్పత్తి చేసేందుకు ఒప్పందం చేసుకుంది.